দিজোঁ

দিজোঁ ফরাসি : [diʒɔ̃] (শুনুন)) উত্তর-পূর্ব ফ্রান্সের কোত-দর দেপার্তমঁ ও বুর্জোনিয়-ফ্রঁশ-কোঁতে রেজিওঁর একটি প্রেফ্যক্ত্যুর বা প্রশাসনিক এলাকা। ২০১৭ সালে এই কম্যুনটির জনসংখ্যা ১৫৬,৯২০ জন ছিল এবং ২০০৭ সালে বৃহত্তর দিজোঁ এলাকার জনসংখ্যা ২৫০,৫১৬ জন ছিল। দিজোঁ শহরের সীমানায় প্রাপ্ত প্রত্নতাত্ত্বিক নিদর্শনটি নব্য প্রস্তর যুগের বলে ধারণা করা হয়। দিজোঁ পরবর্তী কালে দিভিও নামক রোমান জনবসতি ছিল, যা লিওঁ ও প্যারিসের মধ্যবর্তী পথের পার্শ্বে অবস্থিত ছিল। এই প্রদেশটি ১১শ শতাব্দীর শুরু থেকে ১৫শ শতাব্দীর শেষভাগ পর্যন্ত বুরগুন্ডির ডিউকদের আবাসস্থল ছিল। দিজোঁতে প্রচুত ধনসম্পদ ছিল এবং এটি শিল্পকলা, জ্ঞান ও বিজ্ঞানের অন্যতম ইউরোপীয় কেন্দ্র ছিল। ২০১৫ সালের ৪ঠা জুলাই এই শহরের ঐতিহাসিক কেন্দ্রটি ইউনেস্কোর বিশ্ব ঐতিহ্যবাহী স্থান হিসেবে স্বীকৃতি অর্জন করে। দিজোঁ শহরের সীমানায় প্রাপ্ত প্রত্নতাত্ত্বিক নিদর্শনটি নব্য প্রস্তর যুগের বলে ধারণা করা হয়। দিজোঁ পরবর্তী কালে দিভিও নামক রোমান জনবসতি ছিল। "দিভিও" শব্দের অর্থ সম্ভবত "পবিত্র ঝর্ণা"। এটি লিওঁ ও প্যারিসের মধ্যবর্তী পথের পার্শ্বে অবস্থিত ছিল। বাইবেলের সংশয় রয়েছে এমন বিষয় নিয়ে চর্চা করা সন্ত বেনিনিউস এই শহরে খ্রিস্ট ধর্ম প্রচার করেছিলেন বলে উল্লেখ করা হয়। এই প্রদেশটি ১১শ শতাব্দীর শুরু থেকে ১৫শ শতাব্দীর শেষভাগ পর্যন্ত বুরগুন্ডির ডিউকদের আবাসস্থল ছিল। দিজোঁতে প্রচুত ধনসম্পদ ছিল এবং এটি শিল্পকলা, জ্ঞান ও বিজ্ঞানের অন্যতম ইউরোপীয় কেন্দ্র ছিল। বুরগুন্ডির ডিউক শাসিত এলাকা মধ্যযুগ থেকে আধুনিক যুগের সূত্রপাতকালীন পরিবর্তনে প্রধান ভূমিকা পালন করে। বুরগুন্ডির ডিউকের প্রাসাদ এখন সিটি হল ও শিল্পকলা জাদুঘর হিসেবে ব্যবহৃত হচ্ছে। দিজোঁ স্যুজোঁ নদী ও উশ নদীর তীরে অবস্থিত। স্যুজোঁ শহরটির উত্তর থেকে দক্ষিণে এবং উশ শহরটির দক্ষিণ দিকে প্রবাহিত হয়েছে। আরও দক্ষিণে আঙুরের ক্ষেতের গৃহপালিত প্রাণির খোঁয়াড় বা কোত, যা থেকে এই দেপার্তমঁর নামকরণ করা হয়েছে কোত-দর। দিজোঁ পারির ৩১০ কিমি (১৯৩ মাইল) দক্ষিণ-পূর্বে, জেনেভার ১৯০ কিমি (১১৮ মাইল) উত্তর-পশ্চিমে এবং লিওঁর ১৯০ কিমি (১১৮ মাইল) উত্তরে অবস্থিত। শীতকালে গড় নিম্ন তাপমাত্রা হল −১ °সে (৩০ °ফা) এবং গড় উচ্চ তাপমাত্রা হল ৪.২ °সে (৩৯.৬ °ফা)। গ্রীষ্মকালে গড় উচ্চ তাপমাত্রা হল ২৫.৩ °সে (৭৭.৫ °ফা) এবং গড় নিম্ন তাপমাত্রা হল ১৪.৭ °সে (৫৮.৫ °ফা)। নভেম্বর থেকে মার্চ পর্যন্ত গড় স্বাভাবিক তাপমাত্রা ২.৩ °সে (৩৬.১ °ফা) থেকে ৫.৩ °সে (৪১.৫ °ফা) এবং জুন থেকে আগস্ট পর্যন্ত গড় স্বাভাবিক তাপমাত্রা ১৭.২ °সে (৬৩.০ °ফা) থেকে ১৯.৭ °সে (৬৭.৫ °ফা)। এই শহরের জলবায়ু মহাসাগরীয় কিন্তু তাপমাত্রার পরিসর আটলান্টিক উপকূল সীমান্তের কাছাকাছি থেকে বেশি। দিজোঁ প্যারিসের প্রায় ৩০০ কিমি (১৯০ মাইল) দক্ষিণ-পূর্বে অবস্থিত, এ৩৮ ও এ৬ মোটরগাড়ি দিয়ে ৩ ঘণ্টায় যাতায়াত করা যায়। এ৩১ শহরটিকে নঁসি, লিল, ও লিওঁ শহরের সাথে সংযুক্ত করে। এ৩৯ দিজোঁকে বুর্জ-অঁ-ব্রেস ও জেনেভার সাথে এবং এ৩৬ ব্যজঁসোঁ, ম্যুলুজ ও বাসেলের সাথে সংযুক্ত করে। দিজোঁ প্যারিস থেকে লিও ও মার্সেইয়ের মধ্যকার সড়কের এবং ব্যজঁসো, বেলফোর্ট, নঁসি, সুইজারল্যান্ড ও ইতালির মধ্যকার পূর্ব-পশ্চিম সড়কের গুরুত্বপূর্ণ জংশন। গার দ্য দিজোঁ-ভিল এই শহরের প্রধান রেলওয়ে স্টেশন, যা প্যারিস-গার দ্য লিওঁ শহরের যাত্রীদের সেবা প্রদান করে। এই রেলওয়ে স্টেশনের টিজিভি উচ্চ-গতির রেলগাড়িটি ১ ঘণ্টা ৪০ মিনিটে ৩০০ কিমি (১৯০ মাইল) অতিক্রম করে। ২০১২ সালে সেপ্টেম্বর মাসে একটি নতুন ট্রাম ব্যবস্থা চালু হয়। লাইন টি১ ১৬টি স্টেশনসহ দিজোঁ রেলওয়ে স্টেশন থেকে কেতিনিয় পর্যন্ত পশ্চিম থেকে পূর্বে ৮.৫ কিমি (৫.৩ মাইল) পথ অতিক্রম করে। লাইন টি২ ২০১২ সালের ডিসেম্বর মাসে চালু হয়। এটি ২১টি স্টেশনসহ ভালমি থেকে শেনোভ পর্যন্ত উত্তর-দক্ষিণে ১১.৫ কিমি (৭.১ মাইল) পথ অতিক্রম করে। অন্যান্য উল্লেখযোগ্য ও প্রাসঙ্গিক ভাষায়: জার্মান: Dision [ˈdɪzi̯oːn] ইতালীয়: Digione [diˈdʒoːne] লাতিন: Diviō বা Diviodūnum [dɪwɪ.ɔˈduːnũː] টেমপ্লেট:Lang-lmo টেমপ্লেট:IPA-lmo "Destination Dijon and Burgundy - Palais des Congrès"। দিজোঁ কঁগ্রেক্সপো। ২৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "Dukes of Burgundy, the History of Burgundy, France"। বুরগুন্ডি টুডে। ৩০ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  mondial, UNESCO Centre du patrimoine। "Les Climats du vignoble de Bourgogne"। UNESCO Centre du patrimoine mondial (ফরাসি ভাষায়)। সংগ্রহের তারিখ ৮ সেপ্টেম্বর ২০২০।  "HKO"। weather.gov.hk। সংগ্রহের তারিখ ১০ সেপ্টেম্বর ২০২০। [স্থায়ীভাবে অকার্যকর সংযোগ] "Pioneering PPP energises Dijon tram"। রেলওয়ে গেজেট। ২১ জুলাই ২০১০। ২৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  উইকিমিডিয়া কমন্সে দিজোঁ সংক্রান্ত মিডিয়া রয়েছে। উইকিভ্রমণে দিজোঁ সম্পর্কিত ভ্রমণ নির্দেশিকা রয়েছে। দাপ্তরিক ওয়েবসাইট (ফরাসি ভাষায়) "Dijon"। ব্রিটিশ বিশ্বকোষ। 8 (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dijon Tourism - Dijon Metropole Tourist Office